คือตอนนี้ทานยาคุมของพรีม ทานได้ประมาณ 10-11 เม็ดเเล้วค่ะเเล้วเริ่มมีอากการเเน่นหน้าอกหายใจลำบาก คือเราควรเปลี่ยนยี่ห้อยาหรือยังใงดีค่ะ #เป็นสาว2
สวัสดีค่ะ อาการแน่นหน้าอก หายใจลำบาก สามารถเกิดได้จากหลายสาเหตุ ค่ะ-หากเป็นอาการที่เกิดขึ้นกะทันหัน อาจเกิดจากปัจจัยทางสภาวะแวดล้อม เช่น การออกกำลังกายหรือใช้แรงอย่างหนัก อากาศร้อนหรือเย็น อยู่ที่สูงซึ่งมีความกดอากาศต่ำ อารมณ์ตกใจหรือวิตกกังวล เป็นต้นปัจจัยภายในร่างกาย เช่น โรคหอบหืด โรคภูมิแพ้ การติดเชื้อทางระบบหายใจ เยื่อหุ้มปอดผิดปกติ กล้ามเนื้อหัวใจผิดปกติ เป็นต้น-หากเป็นเรื้อรัง อาจมีสาเหตุจาก โรคปอดอุดกั้นเรื้อรัง ความผิดปกติที่เนื้อปอด ภาวะอ้วน การตั้งครรภ์ โรคเกี่ยวกับทางเดินอาหาร เช่น กรดไหลย้อน เป็นต้น**ในกรณีที่ เล่ามายังสรุปไม่ได้ว่า อาการนี้เกิดจากสาเหตุใดนะคะ หากสงสัยอาการแพ้ยา แนะนำให้หยุดยาและควรไปพบแพทย์เพื่อตรวจวินิจฉัยโรคนะคะ